KLUBI 700
Marihuaana ehk kanepi tarbimist
seadustatakse juba üha enamates paikades.
Joel Jacob oli kõigest 8-aastane,
kui tõmbas oma esimese popsu kanepit.
Sealt edasi tõmbas ta seda juba kolm korda päevas -
enne ja peale kooli ning kooli ajal.
Ta oli kõigest väike poiss
ja sellest kasvas aastatega välja totaalne sõltumine.
Mitte vaid marihuaanast, aga ka kokaiinist.
Joel jäi nii tohutult kõhnaks,
et ei suutnud end isegi peeglist vaadata.
Mu ribid olid näha ja lõualuu tungis teravalt esile.
Ma ei tahtnud peeglisse vaadatagi!
Ma ei tahtnud end peeglist vaadata.
Ma ei vaadanud kunagi peeglisse, sest vaatepilt oli nii kohutav.
Keegi selline ei vaata peeglisse.
Joeli sõltuvus viis ta meeleheite auku, kui ta elas narkourkas.
Ta valulik teekond sai juba lapsena alguse,
kui ta vanemad lahutasid.
Koeraga metsas jalutades kogesin rohkem rahu kui kodus.
Nii õppisingi palju üksi olema,
lootmata suurt palju teiste inimeste hellusele, armastusele või hoolele,
sest ma lihtsalt ei usaldanud seda kõike enam.
Joel jäi emaga, kes kannatas vaimuhaiguse all.
Kuna aga ema oli kristlane,
süüdistas ta Jumalat oma võimetuses oma poja eest hoolt kanda.
Mu ema istus päevi köögi laua taga ega liigutanud grammigi.
Ta ei söönud ega pesnud ennast.
Täielik katatoonia.
Mu katsed olla kuuldud või kogeda ema poolset armastust...
Ta polnud suuteline seda pakkuma.
Joel vaigistas oma tunnete möllu kanepi suitsetamisega.
Ta alustas sellega vaid 8-aastaselt.
See tasakaalustas koheselt kõik mu sassis tunded,
ärevuse ja kurbuse, viies need kui nulli
ja ma mõlesin: "Wau! Siin on miski, mida armastada."
Ja ma armastasingi seda.
Tõmbasin kanepit kolm korda päevas.
Nii enne kui pärast kooli ja ka kooli ajal.
Sellest sai üks eluviis, mis aitas mul mitte tunda.
Ma ei tahtnud midagi tunda,
sest ei osanud nende tunnetega midagi peale hakata.
Joel oli 20'ndates,
kui kanepist sai tee kangemate narkootikumideni.
Mu toakaaslased kasutasid kokaiini,
ja ma otsustasin ka proovida.
See on see, kus kõik alles tõeliselt lahti läks.
Niipea, kui kokaiin tuli mängu,
oli ka selge, et see saab määrama kõike edaspidist.
Joeli uus sõltuvus neelas kogu ta elu ja hinge.
See oli lõputu tsükkel aine hankimisest,
end pilve tõmbamisest ja tagajärgede vältimisest.
Kõik see sama ikka ja jälle otsast peale, päev läbi.
Ainus aeg, mil magada sai, oli siis,
kui kõik ressursid enama hankimiseks olid otsas
ja ühtki diilerit polnud lähedal.
Või sa olid juba varastanud kõigilt, mida varastada andis.
Sa ei usu enam sellises seisus headesse asjadesse.
Sa ei usu, et kusagil võiks veel olla lootust.
See on emotsionaalne pankrot. Mu armastuse paak oli tühi.
Keegi ei täitnud seda.
Igas suhtes, mis mul oligi, vaatasin, mida ma ise sellest saan.
Ma ei kavatsenudki avada teisele oma südant,
et too võiks sellega hooletult ringi käia.
Ma polnud kusagil näinud,
et keegi võiks sellega hästi ümber käia.
Joel käis vahelduva eduga tööl, et oma sõltuvuseks raha saada.
Olles olnud 20. aastat sõltlane,
kolis ta ühte narkopessa ja hakkas ise uimasteid müüma.
Narkopesa deviis on:
"Ma aitan sul leida rahakoti, mis on minu tagataskus."
Olin alati kindel, et politsei on kohe kohal,
mistõttu piilusin aknast, olin vagusi, külmetasin ega liikunud grammigi.
Täielik häving ja eraldatus.
Istusin ja mõtlesin: "Miks ma küll siin olen?
Kas tõesti selleks, et surra?
Kas see ongi see, miks ma siin olen?"
Mul polnud midagi oodata, sest ma ei uskunud millessegi.
Mul polnud mingeid allikaid, sest ma ei uskunud millessegi.
Kõik need küsimused möllasid mu peas
ja seda paigas,
kus oli kõige vähem lootust leida vastuseid.
Nii ma siis arvasingi, et olen seal, et surra.
Surm tundus kui kergendusena.
Läbi kokaiini üledoosi, et saada infarkt.
Mõtlesin, et see ongi lahendus.
Tohutus meeleheites
üritas Joeli pere viimast korda teda sealt välja saada.
Nad muudkui helistasid,
kuniks mu õde käivitas päästeoperatsiooni.
Ta kogus mõned mu sõbrad kokku ja ütles, et nad tulevad mulle järele.
Nad viisid ta organisatsiooni "Teen Challenge",
mis on narkosõltlastele mõeldud kristlik taastusprogramm.
Olles seal mõne nädala olnud,
valas Joel oma viha Jumala peale välja.
Ma ei teadnud, kes Ta on, kuid me needsin Teda täiega
ja vibutasin oma rusikat Ta poole, stiilis: "Kus Sa olid, kui...?"
Ja mulle tundus kummalisel moel,
et keegi kuulab mind.
Keegi polnud mind kunagi varem kuulda võtnud.
Esimene asi, mida kuulsin Jumalat ütlemas, oli:
"Olin alati koos sinuga keset seda kõike.
Olin koguaeg su kõrval.
Muide, ma hoidsin sind alal tänase päeva jaoks."
Langesin pisarais silmili maha - otse Jeesuse jalge ette
ega ole sealt kunagi tagasi pöördunud.
Joel alistas oma elu Jeesusele ja läbis rehabilitatsiooni programmi.
Tänaseks on ta olnud kaine 13. aastat,
ta on abielus
ning saab peagi doktorikraadi sõltlase nõustamises.
Ta töötab Teen Challenge's,
aidates nüüd teistel leida terviklikkust ja taastumist
läbi Jeesuse Kristuse.
Kuid kõige enam on ta tänulik tervenenud südame eest,
mis on õppinud usaldama Jumalat.
See oli kui identiteedi muutus
ja ei midagi vähemat, kui üleloomulik lugu.
Ma tean nüüd, kes ma inimesena olen!
Varem ma ei teadnud.
Võin olla haavatav Jumala ees
ja Ta on alati koos minuga, kuhu iganes ma ka ei läheks.
Ja isegi, et ma seda igakord ei tunne, on see teadmine kindel.
Varem mul seda polnud.
Ma ei kogenud mingit hoolimist.
Iga suhe, millesse astume, nõuab teatud määral riskimist,
kuid suhtes Jeesusega pole mingeid riske
ja see on ülim tunne.
Ei mingit riski.
Ta on tõotanud, et Ta ei hülga ega jäta mind iial.
Milline tunnistus!
Kui sa oled ka sõltlane, tarbides kokaiini, heroiini, kanepit
või sul on mõni muu sõltuvus nagu pornosõltuvus,
siis Jumal pole sinu osas alla andnud.
Ta armastab sind ja Tal on vägi sind muuta.
Ta saab ja tahab ja teebki seda.
Maailmas on miljoneid inimesi, keda Jumala armastus on muutnud.
Nii võib Ta muuta ka sind.
Piibel ütleb, et kes iganes on Kristuses,
see on uus loodu.
Kõik vana on möödas ja uus on sündinud.
Uus loodu - see võid olla sina.
Pead vaid hüüdma appi Issanda nime,
öeldes: "Jeesus, ma tulen Su ette just praegu.
Palun, et andestaksid mulle,
puhastaksid mind ja teeksid mind terveks."
Kui oled selle otsuse langetanud,
siis su edasine elu ei tähenda alati ingleid, hõiskamist ja tulevärki.
Võib tulla ka pimedamaid aegu, kus saatan püüab sind tagasi võita.
Kuid Jumal ise kannab hoolt su eest.
Üks laulusalm ütleb:
"Haara mehe käest, kes vaigistab tormi,
haara mehe käest, kes vaigistab veed."
Haara kinni Jeesuse käest ja vaata, mida Ta sinu heaks teeb.
Sobib?
Järgmisena aga sõna Wendyle.
Aitäh Pat!
Järgmisena kohtume näitlejaga,
kes saavutas läbimurde filmis "Võitlustuba".
Alena Pitts räägib, kuidas ta selle rolli sai,
kuidas see film ta elu muutis
ja mis teda järgmisena ees ootab.
Alena on peagi meiega.
Iga lapse sees
on kangelane,
juht,
sõber,
keegi, kes aitab,
keegi, kes teeb, mis on õige
ja kes unistab kellekski saamisest.
Kuid nad vajavad selleks meie abi.
Mida ma tegema peaks?
Mida ma ütlema peaks?
Kuidas ma end tundma peaks?
Siin tuleb appi Superraamat!
See pakub vaimseid ja moraalseid tõdesid
läbi olukordade, millega lapsed saavad samastuda.
See õpetab Jumala Sõna lastele, keda armastad.
Liitu Superraamatu DVD-klubiga,
nähes Superraamatu uusimaid episoode
niipea, kui need ilmuvad.
Lisaks veel kaks koopiat teistegagi jagamiseks.
Telli Superraamat juba täna ja vaata, kuidas imed sünnivad.
Alena Pitts oli kõigest 10-aastane,
kui ta sai endale Daniel Jordani rolli hittfilmis "Võitlustuba".
Kolm aastat hiljem on kunst tootnud kunsti
ja Alena on kirjutanud raamatu noorest neiust nagu ta ise,
kes saab olulise filmirolli.
Vaadake ise!
Alena Pitts plaanis suureks saades juristiks saada,
kuid 2015. aastal kutsuti ta filmi "Võitlustuba" võtetele.
Alenal polnud aimugi, et ta saab filmis endale rolli.
Täna on ta 13-aastane ja on nii õpilane, modell
kui kaasautor ajakirjas "Tüdrukutele nagu sina".
Alena kasutab oma kogemusi jagamaks elulisi aspekte
ja vahvaid lugusid usu, armastuse ja perekonna kohta
oma raamatus "Tere staarid!"
Tere tulemast näitlejale ja kirjanikule Alena Pitts'ile!
Meeldiv tutvuda! - Aitäh! Teiegagi.
Mulle meeldis see film nii väga!
Sa oled täna 13-aastane. - Olen.
Ja sind valiti sellesse filmirolli ilma varasema näitlemiskogemuseta.
Kuidas sul see veel õnnestus?
Tänu kontaktidele ja kindlasti ka Jumalale.
Filmi peategelane Priscilla Shirer on mu tädi.
Pisut keeruline värk, aga ta on mu lähisugulane.
Ta teadis, et filmi tegijad otsisid väikest tüdrukut,
kuid ei leidnud kedagi. Veel ka sellist, kes oleks usklik.
Priscilla ütles, et tal on nõbu, kes võiks ju niisama tulla katsetele.
Olin sellega nõus, kuigi ei uskunud, et selle rolli saan.
Sest ma polnud kunagi varem näidelnud.
Kuid ma sain selle osa ja see oli täiesti Jumala juhtimine.
Nautisin seal filmis olemist täiega.
Olid suurepärane! - Tänan!
Kui raske see näitlemine ja kõige meelde jätmine oli?
Või oli see lihtne su jaoks?
Teksti meeldejätmine polnud eriti raske,
sest mul oli päeva peale ehk kolm lauset kokku.
Ja need olid väga lühikesed.
Film pannakse kokku erinevatest klippidest
ja neid filmitakse mitu korda üle.
Nii et lõpuks jääb kõik pähe nagunii.
Mida sa näitlemisest arvad? Kas teeksid seda ka tulevikus?
See oli täiega lõbus ja teeksin seda kindlasti uuesti.
Kuid eeldavasti mitte kui ametina.
See võimalus lihtsalt tuli ja ma haarasin sellest kinni,
kuid ma ei usu, et tahaksin päris näitlejaks saada.
Lugesin kuskilt, et tahad hoopis juristiks saada.
Jah.
Või professionaalseks võrkpalli mängijaks. - Jah.
Nii et see variant on ka laual? - On, aga...
Võib-olla, aga mitte ka eriti.
Mulle meeldiks seda teha natuke, aga mitte igavesti,
sest see läheks igavaks.
Mulle meeldib teha erinevaid asju,
nii et ülikoolis võin ju võrku mängida, aga seejärel õpiks juristiks.
Samas peab selleks nii palju aastaid õppima,
et ma pole kindel, kas ikka teen seda.
See film avaldas suurt mõju su palveelule,
nii nagu kõigi palveelule, kes seda filmi on näinud.
Lugesin, et pidasid palvet varem vanemate inimeste teemaks,
kuid kuidas see film siis su enda palveelu mõjutas?
Ma tõesti arvasin, et palve on vaid vanematele inimestele,
kuna neil oli igasugu tunnistusi ja nad on nii paljust läbi käinud.
Kuid siis mõistsin, et Jumal kuuleb ka lapsi.
Ta hoolib lastest väga ja tahab kuulda ka nende palveid.
Mu kõige metsikumad unistused ja palved on täitunud,
mis näitab, et Jumal on olemas ja kuulab sind sõltumata vanusest.
Ma tunnen neid Kendrick-vendasid, kes on selle filmi kirjutanud ja tootnud
Nad on vägagi palveinimesed, kas pole? - On.
Mis juhtus, kui mõnel filmimise päeval ei läinud asjad just kõige paremini?
Jätsime kõik seisma ja palvetasime.
Ühe operaatori vanaisa oli saanud infarkti
ja talle teatati sellest keset võtet.
Jätsime kõik pooleli ja palvetasime selle vanaisa eest,
kellega sai kõik korda.
See oli üks võimsamaid asju mu jaoks
ja ma mõistsin, et palve toimib.
Oled koos emaga kirjutanud raamatu "Tere staarid!",
mis räägib näitlemis kogemuseta noorest neiust.
Tuleb kuidagi tuttav ette!
Tundub, et see räägib sinust?
Just nii.
See tõesti on osaline peegeldus mu enda elust
ja asjadest, mis on mu elus juhtunud.
Lisaks sellele ka teatud väljamõeldud asju.
Siin on ka väike armas kutsikas.
Tegu on esimese raamatuga suuremast seeriast. - Just.
Järgmine ilmub augustis ja siis järgmise aasta jaanuaris.
Mis on selle raamatu sõnum?
Tahaks öelda: "Jumal, võta kontroll kõige üle",
sest mul oli oma elu täpselt välja planeeritud
ja siis Jumal pööras selle kõik pea peale,
kinkides mulle erinevaid võimalusi jne.
See näitas mulle, et ma ei saa kontrollida omaenda elu,
vaid see tuleb jätta Jumala hooleks.
See on peamine sõnum.
Kumb sulle rohkem meeldib - näitlemine või kirjutamine?
Näitlemine.
Näitlemispisik on sul nüüd olemas
ja sa pole kindel, kas tahad sellest täiesti loobuda.
Nii et, kui keegi tahaks kutsuda sind proovivõtetele,
oleksid sellele avatud? - Jah.
See film mõjutas nii paljude inimeste elusid
ja oli sinu jaoks su esimene film.
Mis tundeid see sinus tekitas?
See oli ühtegu lõbus, kui ka hingemattev kogemus,
sest ma polnud eales varem näidelnud.
Nii ei teadnud ma ka, mida oodata.
Kõik oli erinev sellest, mida olin arvanud.
Kuid seda heas mõttes,
olles palju parem sellest, mida olin ette kujutanud.
Olen ääretult tänulik selle rolli ja võimaluse eest.
Oled 13-aastane ja juba kirjanik ning näitleja.
Ja võib-olla ka tulevane profi võrkpallur.
Alena esimene raamat "Tere staarid" on ilmunud ja juba müügis.
Üks täiendav intervjuu Alenaga on leitav ka me Facebook'i lehelt.
Oli meeldiv ja usun, et saame sinust veel palju kuulma.
Tänud! Oli meeldiv kohtuda. - Ole õnnistatud!
Järgmisena vastused te küsimustele.
Darla küsib: "Jeesus ütles, et Ta tegi vaid seda,
mida nägi oma Isa tegemas.
Mida Jeesus selle all mõtles?"
Jää meiega, et kuulda vastust nii sellele, kui teistelegi küsimustele.
RÕÕM - PÜÜA SEE KINNI!
Tere tulemast tagasi!
Vastame peagi te küsimustele,
kuid hetkel tahaks tutvustada teile David'it.
David on tubli teismeline, kes teeb kõvasti tööd,
sõites Filipiinidel jalgrattataksot.
David on orb, kes elab koos oma tädiga.
Ta langes hiljaaegu koolist välja.
Miks?
Sest oli nälginud.
Peale seda, kui orkaan hävitas nende kodu
ja David kaotas oma vanemad,
läks ta tädi juurde elama.
Kuid tädil oli raskusi nende ülal pidamisega.
David tegi kogukonnas toidu ja mõne sendi eest erinevaid töid.
Küsisin, kas keegi oleks nõus mulle süüa andma,
kui neile vett toon.
Vahel palus naaber mul täita kuus kanistrit.
Üks kanister maksis 10. senti.
David oli endiselt näljane, kuigi töötas mitu tundi päevas,
kandes inimestele vett.
Nii langes ta ka koolist välja.
Ma ei suutnud koolis keskenduda.
Mu kõht oli tühi ja seega oli ka mu aju tühi.
CBN'i "Operatsioon õnnistus" investeeris noorde ettevõtjasse,
kinkides talle taksojalgratta.
See võimaldab teenida lühema ajaga rohkem raha.
David on tagasi koolis ja neil on tädiga piisavalt süüa.
Olen nii rõõmus, et me ei pea enam toidu ja vee pärast muretsema.
Aitäh teile! Te muutsite mu elu.
Mõelda vaid!
Jeesus ütles: "Ma olin näljane ja te toitsite mind,
ma olin alasti ja te riietasite mind,
olin haige või vanglas ja te tulite mu juurde.
Kõik, mida olete teinud neile vähimate seast,
seda olete teinud ka mulle."
Aidates Davidit tegime me midagi Jeesusele
ja Issandal on hea meel selle üle.
Peagi aga läheme te küsimuste juurde,
nii et jääge meiega!
Mu isa suri veel enne mu sündi
ja mu ema suri mind sünnitades.
Enne siia tulekut pidin pidevalt töötama,
kuid nüüd saan käia koolis ja õppida palju erinevaid asju.
Mu uued vanemad ja sõbrad armastavad mind väga
ja mulle väga meeldib siin.
CBN'i partneritena muudate teie need lood võimalikuks.
Tuhanded inimesed üle maailma saavad osa uuest elust,
kuna olete hoolinud piisavalt, et anda.
Suur tänu kõigile, kes on hiljuti hakanud me toetajateks.
Teie abi muudab tohutul määral paljusid elusid,
sest üheskoos aidates saavad ka imed sündima.
Tere tulemast tagasi! Nüüd on aeg te küsimuste jaoks.
Darla kirjutab: "Jeesus ütleb Johannese evangeeliumi 5. ptk.'s,
et Ta tegi ainult seda, mida nägi Isa ees tegevat.
On Piiblis üldse kusagil kirjas, mida me Isa Jumal on teinud?
Või mida Jeesus selle all mõtles?"
Jeesus vaatas alati taeva poole ja jälgis oma Isa,
kes ei jätnud Teda kunagi üksi.
Nii et, Ta nägi oma Isa.
Ta nägi, kuidas Isa äratas surnuid üles ja tegi seda sama;
kuidas Isa toitis suuri rahvahulki ja Ta tegi seda sama.
Kui Ta läks Laatsaruse hauakoopasse,
siis Ta vaatas taevasse Isa poole ja ütles: "Tean, et suudad seda teha,
kuid nende pärast, kes siin ümber seisavad,
ütlen: "Laatsarus, tule välja!"
Ja surnud Laatsarus tuli välja.
Kuid Jeesus oli juba näinud, kuidas Isa äratab Laatsaruse surnuist.
Seetõttu peamegi hoidma oma pilgu taeval,
sest seda mõistes sünnivad imed üksteise järel.
Hea vastus.
Ed kirjutab: "Piiblis on öeldud,
et see, kes võidab hingi Jeesusele, on tark.
Olen olnud Klubi 700 liige juba mitmeid aastaid.
Maksan oma kogudusele nii kümnist, kui teen ka annetusi,
kuna tegu on misjonimeelse kogudusega.
Rendime iga kuu busse
ja sõidame piirkondadesse, kust inimesed ei saa liikuma.
Toome nad jumalateenistustele ja ka toidame neid enne tagasi viimist.
Kui toetan selliseid tegevusi,
siis kas olen ka inimene, kes võidab hingi Jeesusele,
isegi, kui ma ei tee üksi kogu seda tööd?"
Usun küll.
Me kõik töötame hingede võitmise nimel koos
ja see, kes võidab hingi, ongi tark.
Samas on isiklik evangeliseerimine ka tore.
Mõtlen mehe peale, kes rajas Campus Crusade'i.
Ta oli täielik hingede võitja, võites iga päev kedagi Jeesusele.
Kuid aidates kaasa teenistustele, mis võidavad inimesi Jeesusele,
võidate ka ise seeläbi hingi Jeesusele.
Ed ütles, et ta aitab toita inimesi.
Sa ei saagi kuulutada kellelegi, kes on näljas,
nii et inimeste toitmine on kui eelevangeliseerimine.
Richard kirjutab: "Tundub, et paljud võtavad pidevalt Jeesust vastu,
kuid kui väga ma ka ei paluks või kutsuks Jumalat oma ellu,
ütleb saatan ikka, et olen tema oma.
Ta ütleb, et ta elab mu sees ja et saan kogema põrgut maa peal.
Mu hing kuulub talle ja ma ei suuda end vabaks murda.
Saatan ütleb, et sinna polegi midagi parata."
Te kuulate valet allikat.
Soovitan teil hankida endale Piibli, kus on öeldud,
et kui te teete teatud asju, siis Jumal teeb ka teatud asju.
Jeesus ütles: "Kes kuuleb mu sõnu ja usub sellesse, kes on mu läkitanud,
sellel saab olema igavene elu."
Nii et, lugege Jumala Sõna ja uskuge Jumalasse,
järgides seejärel seda, mida Jumal ütleb.
Seejärel aga siduge oma sõnadega saatanat,
öeldes: "Ma seon sind, saatan ja kõiki kurjuse jõude
ega lase teil valitseda enda üle."
Tundub, et alistate end ikka ja jälle saatana häälele,
kuid te ei pea seda tegema.
Lugege Piiblit!
Saatan läks Jeesuse juurde ja ütles, et Pühakirjas on öeldud,
et kui Jeesus hüppaks katuselt alla, siis inglid kaitseks Teda Jumala käsul.
Kuid ta tõlgendas seda valesti.
Piiblis on öeldud, et Jumal hoiab meid kõigil me teedel,
kuid kõik me teed ei tähenda katustelt alla hüppamist.
Saatan püüdis Piibli abil Jeesust petta,
kuid Jeesus ütles: "Tagane minust saatan,
sest kirjutatud on..."
See tähendab, et Piiblis on midagi kirjutatud.
Ja selles peitus Jeesuse võit.
Seetõttu täitke oma meeli Piibliga,
et saaksite samuti öelda: "Kirjutatud on..."
Keegi kirjutab: "Naudin täiega "Klubi 700" saadet.
Mil viisil oleks kõige parem võita hingi?
Olen kuulnud, et parim viis oleks näidata patusele 10. käsku,
et ta mõistaks, et ta on patune ja vajab Jeesust.
On teil nõuandeid, kuidas seda efektiivselt teha?"
Ma ei usu, et see oleks parim moodus.
Selleks, et mootor kokku ei jookseks, on vaja mootoriõli.
Nii et, enne, kui hakkate kedagi Jeesusele võitma,
vajate te Püha Vaimu võidmist.
Paluge, et Jumal annaks teile võidmist.
Ühtlasi pole tingimata vaja 10. käsku.
Keegi võib öelda, et ta on millegi pärast väga kurb
ja te saate öelda: "Las ma trööstida teid.
Piiblis on öeldud, et Jumal ei jäta ega hülga teid."
Te ei vaja 10. käsku selleks, et tõestada kellelegi ta patusust.
Inimene teab isegi, et ta on patune.
Peate pigem peegeldama Jumala armastust.
Üks kunagine suur jutlustaja Jonathan Edwards
kuulutas sõnumit: "Patused vihase Jumala käes",
püüdes hoida inimesi põrgusse minemast.
Kuid ta jutlus oli palju võimsam, kui ta kuulutas Jumala armastusest.
Seega, te vajate Püha Vaimu võidmist,
et läheneda inimesele, kes vajab kuulda Jumalast.
Ross kirjutab: "Ühel mu sõbral on Piibli kohta järgmine arvamus:
"1611. aastast pärit King James'i piiblitõlge
on ainus tõeline Piibel.
Kui kuulata mõnda jutlustajat, kes kasutab mõnda teist Piiblit,
on see patt."
Ma kahjuks ei tea just palju selle teema kohta.
Oleksin tänulik, kui saaksite palun selgitada erinevusi
erinevate piiblitõlgete vahel."
See näitab, et sel sõbral pole mingit selle alast õpetust
ja ta esitab ebaloogilisi väiteid.
Ingliskeelne Piibel on tõlgitud kreeka ja heebrea keelest,
kuid algtekstide osas on leitud üha paremaid ja paremaid versioone.
King James'i tõlge on tehtud Erasmuse tekstide põhjal,
mis tekkisid palju hiljem, kui varasemad Pühakirja tekstid.
Nii et, mida enam on ajas tagasi mindud,
seda paremaid kreekakeelseid tekste on leitud,
kui see, mis on King James'i tõlge.
Viimase puhul on tegu ilusa väljendusviisi- ja inglise keelega
ja seda on lihtne meelde jätta ning selle põhjal jutlustada.
Kuid samas on sellega ka probleeme,
sest Erasmus lisas sinna asju, mida poleks tohtinud lisada.
Nii et, nii ta on.
Kui aga keegi ähvardab põrguga seetõttu, ei loeta vaid King James'i,
siis see keegi ei tea, millest ta räägib.
Tänane piiblisalm on Jesaja 59:19:
"Missugused on teod, niisugune on tasu:
kättemaks oma vaenlastele, ta maksab saartele kätte!"
Issi?
Jah semu.
Kui palju 5-sendiseid on dollaris?
Kakskümmend 5-sendist.
Kuidas linnud lendavad?
Kas piim muudab musklid tugevaks? - Muudab!
Issi, kas me läheme peale surma taevasse?
Kas sul on vastused elu olulisematele küsimustele?
Helista Klubi 700'sse
ja me aitame sind elu suurte küsimuste osas.
Kui vajad rääkida kellegagi, kes hoolib,
siis Klubi 700 palvenõustajad
on valmis vastama su kõnele.
Helista juba täna!
Tõlge: Anne-Ly Raukas